Παντελεήμων Κιλκίς
 Ο Παντελεήμονας βρίσκεται στα όρια του νομού με το νομό Θεσσαλονίκης, νότια της πόλης του Κιλκίς σε απόσταση 18 χλμ. και 21 χλμ. βόρεια της Θεσσαλονίκης, επί της παλαιάς Εθνικής οδού Θεσσαλονίκης - Κιλκίς. Δυτικά του χωριού ρέει ο Γαλλικός ποταμός. Είναι κτισμένος ανάμεσα στα χωριά Γαλλικός (Β.), Νέα Σάντα (ΒΑ.), Μονόλοφο (Ν.-ΝΑ.) και Πετρωτό (ΝΔ.). Λόγω της εγγύτητας των δυο πόλεων αλλά και της παρακείμενης βιομηχανικής περιοχής (ΒΙ.ΠΕ. Νέας Σάντας) ο πληθυσμός είναι αστικοποιημένος με τις αγροτικές και κτηνοτροφικές δραστηριότητες να έχουν σχεδόν εξαφανιστεί. Το χωριό ξεκίνησε να δημιουργείται το 1922 κατά μήκος της συμμαχικής οδού Θεσσαλονίκης-Κιλκίς, όπως λεγόταν τότε, βάση ρυμοτομικού σχεδίου του Χρήστου Μαυρόπουλου (Σανταίου πρόσφυγα) με την βοήθεια της Επιτροπής Αποκατάστασης Προσφύγων (Ε.Α.Π.) στην τοποθεσία Βολοβότι με την ονομασία Κάτω Βολοβότι. Το 1925 το χωριό απέκτησε Δημοτικό Σχολείο εξυπηρετώντας 50 περίπου παιδιά. Σύμφωνα με στοιχεία της (Ε.Α.Π.) το 1928 κατοικούσαν 55 οικογένειες με συνολικό αριθμό 200 ατόμων. Οι πρώτοι του κάτοικοι πρόσφυγες από διάφορες περιοχές του Πόντου όπως τα Κοτύωρα (Ορντού), η Σάντα, η Τραπεζούντα, η Κερασούντα, η Ματσούκα, τη Νικόπολη (Γαράσαρη), το Τσάμπασι, το Σοχούμι αλλά και από την Καμπαρντίγκα του Καυκάσου, ασχολούνταν με το εμπόριο (φουρνάρηδες, λαδέμποροι, σιδεράδες, τσαγκάρηδες, γανωτές κ.α.) όπου μετά την εκδίωξή τους από τον Πόντο το 1922 με την ανταλλαγή πληθυσμών και μετά από προσωρινή παραμονή αρκετών από αυτών στην Καλαμαριά Θεσσαλονίκης αναζήτησαν μια περιοχή κατάλληλη για την συνέχιση των δραστηριοτήτων τους. Αμέσως μετά την εγκατάστασή τους στα πρώτα τους χρόνια στην περιοχή προσπάθησαν να σταθούν στα πόδια τους με την παραχώρηση από το Ελληνικό κράτος λίγων αγροτεμαχίων για καλλιέργεια, μερικών ζωντανών καθώς και υλικών (ξύλα, κεραμίδια) για την κατασκευή κατοικιών. Αυτοί οι άνθρωποι κατόρθωσαν μέσα σε λίγα χρόνια να ορθοποδήσουν. Κατάφεραν να χτίσουν τα σπίτια τους, σχολεία, εκκλησίες και συλλόγους. Το 1926 ίδρυσαν Γεωργικό Συνεταιρισμό, το 1926 τον Μουσικογυμναστικό σύλλογο "Άρη Παντελεήμωνα" και το 1979 τον σύλλογο "Κίνηση Γυναικών Παντελεήμονα". Το 2009 ιδρύθηκε με έδρα τον Παντελεήμονα ο Αθλητικός Σύλλογος "Οι Ατρόμητοι Παντελεήμονα-Νέας Σάντας" με πρωταρχικό σκοπό την ανάπτυξη τμημάτων σε αθλήματα πολεμικών τεχνών. Το 2010 ενεργοποιήθηκε και τμήμα Μπάσκετ που διατηρεί εκτός από ανδρική ομάδα και τμήματα ακαδημιών. Η ονομασία του χωριού μέχρι το 1926 ήταν Κάτω Βολοβότ και με το όνομα αυτό αναφέρεται στο ΦΕΚ 217Α-30/06/1926 να αποσπάται από την τότε κοινότητα Μπάλτζης (Μελισσοχωρίου) και προσαρτάται στην τότε κοινότητα Βολοβότ (Νέας Σάντας) και υπαγόταν στο Νομό Θεσσαλονίκης. Μετονομάστηκε σε Παντελεήμων το 1926 με το ΦΕΚ 346Α-04/10/1926. Το 1935 με το ΦΕΚ 87Α-16/03/1935 υπάγεται στην επαρχία Κιλκίς του νομού Κιλκίς. Το 1998 αποτέλεσε Δημοτικό Διαμέρισμα του Δήμου Γαλλικού. Σύμφωνα με το σχέδιο Καλλικράτης μαζί με την Νέα Σάντα αποτελούν την τοπική κοινότητα Νέας Σάντας που ανήκει στη δημοτική ενότητα Γαλλικού του δήμου Κιλκίς και σύμφωνα με την απογραφή του 2011 έχει 451 κατοίκους. Μ.Γ.Σ. Άρης Παντελεήμονα. Ιδρύθηκε το 1926 και είναι ο παλαιότερος εν ενεργεία ποδοσφαιρικός σύλλογος του Κιλκίς και ιδρυτικό μέλος της Ε.Π.Σ. Κιλκίς με αριθμό μητρώου 4 και αριθμό μητρώου Ε.Π.Ο. 565. Kίνηση Γυναικών Παντελεήμονα. Ιδρύθηκε το 1978 από όλες τις γυναίκες του χωριού με την καθοριστική βοήθεια του δασκάλου Χρήστου Γκόλιαρη. Σύλλογος με έντονη πολιτιστική δραστηριότητα που για τέσσερις δεκαετίες κρατάει την παράδοση και διατηρεί τα ποντιακά ήθη και τα έθιμα. Στέκι Νεολαίας Μ.Γ.Σ. Άρη Παντελεήμονα. Ο Μ.Γ.Σ. Άρης Παντελεήμονα στα πλαίσια των κοινωνικών του δραστηριοτήτων δημιούργησε έναν χώρο πρωτίστως για την νεολαία του χωριού αλλά και για όλους τους κατοίκους. Στεγάζεται εντός του Πολιτιστικού Κέντρου του χωριού και διαθέτει Δανειστική Βιβλιοθήκη για όλες τις ηλικίες αναγνωστών, συλλογή από επιτραπέζια παιχνίδια, παζλ, τραπέζια πινγκ-πονγκ, τηλεόραση και DVD. Αρίσταρχος Φουντουκίδης, παλαίμαχος ποδοσφαιριστής του ΠΑΟΚ Κώστας Λαγωνίδης, παλαίμαχος ποδοσφαιριστής του ΠΑΟΚ Δημοτικό Γήπεδο Θεόδωρος Χονδρόπουλος Εργοστάσιο Jannis Αθλητικό Κέντρο Ατέρμων Πολιτιστικό Κέντρο Εξεταστήριο - Αγροτικό Ιατρείο Νηπιαγωγείο (Πρώην 1/Θ Δημ.Σχολείο) Ι.Ν.Ύψωσις του Τιμίου Σταυρού (Εκκλησία) Παιδική Χαρά Παντελεήμονα Εργοστάσιο Elvial Κοιμητήρια (Νεκροταφεία) Ι.Ν. Αγ.Γεωργίου (Εξωκλήσι) ΒΙ.ΠΕ.Παντελεήμονος Super Market Καφενείο Μπουγάτσα-Cafe Βενζινάδικο Σιδεράδικο Συνεργείο αυτοκινήτων Επίσημη ιστοσελίδα Άρη Παντελεήμονα Αθλητικό Κέντρο Ατέρμων Περιφερειακή ενότητα Κιλκίς
Για συνώνυμο οικισμό δείτε το λήμμα: Παντελεήμονας ΠιερίαςΓια οικισμούς με το όνομα Άγιος Παντελεήμονας δείτε: Άγιος Παντελεήμονας (αποσαφήνιση) Ο Παντελεήμονας, επίσημα Παντελεήμων, είναι πεδινό χωριό του Κιλκίς στην Κεντρική Μακεδονία σε υψόμετρο 85 μέτρα.